Llên Gwerin Sir Gaernarfon

Cyfrol gan John Jones (Myrddin Fardd) yw  Llên Gwerin Sir Gaernarfon. Fe'i cyhoeddwyd gan Cwmni y Cyhoeddwyr Cymreig, yn Swyddfa 'Cymru', Caernarfon yn 1908 (ni nodir y dyddiad yn y llyfr).Myrddin Fardd, Llên Gwerin Sir Gaernarfon. Roedd Myrddin Fardd yn hynafiaethydd brwd ac erys ei gasgliad o hen chwedlau a thraddodiadau Arfon yn ffynhonnell werthfawr i efrydwyr Llên gwerin Cymru, yn enwedig am fod llawer o'r cynnwys yn ffrwyth holi ar lafar mewn cyfnod pan oedd nifer o'r pethau hyn yn fyw o hyd yng nghof y werin bobl.

Disgrifiad
Mae'r llyfr yn cynnwys casgliad o chwedlau gwerin ardal yr hen Sir Gaernarfon (gorllewin Sir Conwy a gogledd Gwynedd erbyn hyn), wedi'i hel o sawl ffynhonnell, o hen lyfrau, llawysgrifau ac oddi ar lafar gwlad gan yr awdur, ac wedi'u hadrodd ganddo'n gryno gyda sylwadau ac esboniadau. Ceir hefyd wybodaeth helaeth am arferion, gwyliau, defodau a thraddodiadau. Yn ogystal ceir traddodiadau am darddiad enwau lleoedd, ymadroddion, dywediadau, posau a diarhebion.

Dosberthir y chwedlau yn ôl pwnc, sef:
Yr Athronyddol
Y Dull o Fyw
Chwedlau ac Ofergoelion
Argoelion
Ffynhonnau, Llynnau ac Afonydd
Lleoedd ynghyd â'u henwau
Chwedlau Arian Cudd
Hen Gewri
Geiriau, Dywediadau a Diarhebion
Dychymygion (posau) ayyb

Cyfeiriadau

Gweler hefyd
Llên gwerin Cymru

Categori:Astudiaethau llenyddol Cymraeg
Categori:John Jones (Myrddin Fardd)
Categori:Llyfrau am Gonwy
Categori:Llyfrau am lên gwerin Cymru
Categori:Llyfrau am Wynedd
Categori:Llyfrau Cymreig 1908
Categori:Sir Gaernarfon